เอสเอ็มอีแบงก์เยี่ยมโลกชื่นชมช่วยธุรกิจ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — เอสเอ็มอีแบงก์คว้ารางวัลชนะเลิศ The ADFIAP Awards 2010 สาขาการพัฒนาเอสเอ็มอีระดับโลก
นายโสฬส สาครวิศว กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอีแบงก์) เปิดเผยว่า คณะกรรมการตัดสินรางวัล The ADFIAP Awards 2010 ของสมาคมสถาบันการเงินเพื่อการพัฒนาเอเชียและแปซิฟิก (ADFIAP) พิจารณาให้เอสเอ็มอีแบงก์ได้รับรางวัลชนะเลิศในกลุ่ม Outstan ding Projects Awards สาขาการพัฒนาเอสเอ็มอีในโครงการสินเชื่อชะลอการเลิกจ้างแรงงาน
โครงการดังกล่าวธนาคารได้พยายามให้ความช่วยเหลือผู้ประกอบการธุรกิจ ที่ได้รับผลกระทบจากวิกฤตเศรษฐกิจ ให้ผู้ประกอบการมีเงินทุนหมุนเวียนในการดำเนินธุรกิจตามมาตรการฟื้นฟูเศรษฐกิจระยะสั้นของรัฐบาล เพื่อนำไปเป็นเงินทุนหมุนเวียน หรือลงทุนขยาย ปรับปรุง พัฒนากิจการ หรือชำระหนี้สถาบันการเงินอื่น เพื่อบรรเทาภาระทางการเงินแก่ผู้ประกอบการ ช่วยชะลอการเลิกจ้าง หรือรักษาการจ้างงาน 
สำหรับรางวัล The ADFIAP Awards 2010 เป็นการพิจารณาจากคณะกรรมการของสมาคมฯ จากสมาชิก 13 องค์กร ใน 42 ประเทศ เพื่อส่งเสริมการพัฒนาเศรษฐกิจและความเจริญเติบโตอย่างยั่งยืน รางวัลชนะเลิศดังกล่าวสะท้อนความสำเร็จในการพัฒนาผู้ประกอบการอย่างต่อเนื่อง 
นายโสฬส กล่าวว่า ในปีนี้ธนาคารยังคงให้ความสำคัญกับการพัฒนาผู้ประกอบการเอสเอ็มอี โดยเน้นให้ความรู้การพัฒนาองค์กรผู้ประกอบการให้มีความเป็นเลิศและให้สินเชื่อเพื่อช่วยเหลือผู้ทำธุรกิจอย่างเต็มที่